થોડા સપ્તાહોમાં ભારત પોતાના ચંદ્ર અભિયાન માટે ચંદ્રયાન-૨ મોકલવાની તૈયારીમાં છે. ચંદ્રયાન-૨ ચંદ્રનો વધુ ઊંડો અભ્યાસ કરશે. વ્યાપક રેન્જના સ્પેક્ટ્રોમીટર સાથે તે ચંદ્ર પર પાણીની હાજરી સચોટ રીતે જાણવા માટે પ્રયાસ કરશે. આ ચંદ્રયાન-૨ માટે પેલોડ પણ તૈયાર છે. ત્યારબાદ હવે લેન્ડરની તૈયારી ચાલી રહી છે, જેને ભારતના સ્પેસ પ્રોગ્રામના જનક વિક્રમ સારાભાઈનું નામ વિક્રમ આપવામાં આવ્યું છે.